Emiliano Martínez

Damianas Emilianas Martinesas (Damián Emiliano Martínez, g. 1992 m. rugsėjo 2 d.) – Argentinos futbolininkas, vartininkas.

 Karjera 
Treniruotis pradėjo „Independiente“ jaunimo komandoje, o 2010 m., būdamas septyniolikos, pakviestas į Londono „Arsenal“ jaunimo komandą. 2012 m. debiutavo Anglijos League One, kai buvo paskolintas į „Oxford United“. Tais pačiais metais debiutavo ir „Arsenalo“ pagrindinėje sudėtyje (Lygos taurės varžybose). Vėliau skolintas „Championship“ lygos komandoms, „Getafe“ klubui Ispanijoje, ir „Arsenale“ pasirodydavo epizodiškai. 2020 m. traumą patyrus „Arsenalo“ pagrindiniam vartininkui Berntui Lenui, Emilianas Martinesas gavo progą tapti pagrindiniu klubo vartininku, ir pasirodė solidžiai. Tais pačiais metais už 20 mln. eurų nupirktas Birmingamo „Aston Villa“, kur tapo pagrindiniu vartininku.

 Rinktinės 
Nors Emilianas Martinesas atstovavo Argentinos jaunimo rinktinėms, o 2011 ir 2019 m. po sykį pakviestas kaip atsarginis vartininkas į nacionalinę rinktinę,„Internationals: Pepe scores for Ivory Coast“. arsenal.com joje debiutavo tik 2021 m.„Messi scores as Argentina held by Chile“. BBC Sport. Iš karto po to kaip pagrindinis vartininkas dalyvavo „Copa América“ čempionate ir laimėjo aukso medalį. Ypač sėkmingai vartininkui susiklostė 2022 m. pasaulio futbolo čempionatas Katare: jis nesyk gelbėjo savo rinktinės vartus, sėkmingai atrėmė 11 m baudinius dvejose serijose, laimėjo aukso medalį ir išrinktas geriausiu čempionato vartininku.„Messi makes Golden Ball history“. FIFA.

 Pasiekimai 
Arsenal
 FA taurė: 2019–20 m.
 FA Community Shield: 2014, 2015, 2020 m.

Argentina
 Pasaulio futbolo čempionatas: 2022 m.
 Copa América: 2021, 2024 m.
 Finalissima: 2022 m.

Asmeniniai
 Pasaulio futbolo čempionato „Auksinė pirštinė“: 2022 m.
 „Aston Villa“ sezono žaidėjas: 2020–21 m.
 Copa América čempionato „Auksinė pirštinė“: 2021, 2024 m.

 Dalyvavimas čempionatuose 

|}

 Išnašos 

 Nuorodos 



Kategorija:Argentinos futbolininkai